**ספר דברים פרק ג**

(כג) וָאֶתְחַנַּן אֶל יְדֹוָד בָּעֵת הַהִוא לֵאמֹר:

**רש"י על דברים פרק ג פסוק כג**

(כג) ואתחנן - אין חנון בכל מקום אלא לשון מתנת חנם אע"פ שיש להם לצדיקים לתלות במעשיהם הטובים אין מבקשים מאת המקום אלא מתנת חנם לפי שאמר לו וחנותי את אשר אחון אמר לו בלשון ואתחנן. ד"א זה אחד מעשרה לשונות שנקראת תפלה כדאיתא בספרי:

**וקשה מדוע יש כאן דבר אחר? הרי אולי אחד מלשונות של תפילה הוא מתנת חינם?**

**ספר גור אריה על דברים פרק ג פסוק כג**

[ט] אין מבקשים אלא מתנת חנם. ובודאי הא דכתיב אצל משה לשון תפלה, "ואתפלל אל ה'" בפרשת עקב (להלן ט, כו), אין זה קשיא, שהצדיקים אינם מבקשים אלא מתנת חנם כאשר מתפללים על עצמם, שאינם מתגאים הצדיקים לומר שיש להם זכות. וכשהם מתפללים על אחרים, אינם מבקשים מתנת חנם, אדרבא, כשהוא מתפלל על אחר - מזכיר זכות אותו האחר שהוא מתפלל עליו, ואין בזה שום גאוה:

**אבני אליהו**

**כי א-ל שומע תפלות ותחנונים אתה** ההבדל **בין** **תפלה לתחינה** הוא, כי **התפילה לשון מחשבה וחשבון** שעושה אדם עם קונו, כמו ראה פניך לא פללתי (בראשית מח), **וכמו"כ סדר כל הברכות מפני שאתה חונן לאדם דעת לכן וחננו מאתך דעה** וכו' וכן אתה רוצה בתשובה לכן השיבנו וכן כי גואל לכן ראה בענינו וגאלנו וכן כל הברכות. **ומ"מ גם שבאנו בטענה צריכים אנחנו להתפלל בקול תחנונים** כמ"ש שלמה (מ"א ח) והתחננו אליך בבית הזה, ויהיו דברי אלה אשר התחננתי לפני ידוד קרבים אל ידוד א-להינו, גם כששומע התפלה הוא (*הקב"ה*) מעיין אם יצא בתחנונים ולא כשהוא (*המתפלל*) מעיין בתפילה ובוטח בטוב טענותיו וזכויותיו:

**מדרש רבה דברים פרשה ב פסקה א**

**(א) ואתחנן אל ה' הלכה אדם מישראל שהיה עומד ומתפלל מהו שיהא מותר לו להתפלל בקול גדול כך שנו חכמים (ברכות לא) היה עומד ומתפלל יכול ישמיע קולו כבר פרשה חנה (ש"א א) וחנה היא מדברת על לבה** יכול יהא מתפלל שלשתן כאחת כבר פירש בדניאל (דניאל ו) וזימנין תלתא ביומא הוה ברך על ברכוהי ומצלא ומודא קדם אלקיה **יכול יהא מתפלל בכל שעה שירצה כבר פירש דוד (תהלים נה) ערב ובוקר וצהרים אשיחה ואהמה וישמע קולי יכול יהא תובע צרכיו ויוצא לו כבר פירש שלמה (מלכים א' ח) לשמוע אל הרנה ואל התפלה רנה זו קילוסו של הקב"ה ותפלה לצרכיו של אדם אבא שאול אומר זה סימן לתפלה אם כוון אדם לבו לתפלה יהא מובטח שתפלתו נשמעת שנאמר (תהלים י) תכין לבם תקשיב אזנך א"ר יוחנן עשרה לשונות נקראת תפלה ואלו הן שועה צעקה נאקה רנה פגיעה ביצור קריאה ניפול ופילול ותחנונים שועה** ... ותחנונים דכתיב ואתחנן אל ה' ומכולן לא נתפלל משה אלא בלשון תחנונים אמר רבי יוחנן מכאן אתה למד שאין לבריה כלום אצל בוראו שהרי משה רבן של כל הנביאים לא בא אלא בלשון תחנונים אמר רבי לוי למה לא בא משה אלא בלשון תחנונים המשל אומר הוי זהיר שלא תתפס מקום דבורך כיצד כך אמר הקב"ה למשה (שמות לג) וחנותי את אשר אחון אמר לו מי שיש לו בידי ורחמתי במדת רחמים אני עושה עמו ומי שאין לו בידי וחנותי במתנת חנם אני עושה עמו ובשעה שהיה משה מבקש ליכנס לארץ ישראל אמר לו הקדוש ברוך הוא רב לך אמר לפניו רבונו של עולם לא כך אמרת לי כל מי שאין לו בידי וחנותי במתנת חנם אני עושה עמו עכשיו איני אומר שמתבקש לי אצלך מאומה אלא חנם עשה עמי מנין ממה שקרינן בענין ואתחנן אל ה':

**שפת אמת דברים פרשת ואתחנן**

**ב"ה ואתחנן שבת נחמו [תרל"א]**

**במדרש עשרה לשונות כו'. הם הדרכים ועצות לבוא לתפילה. כי תפילה עצמו אינו בכלל הלשונות** ע"ש תכין לבם כו' זה סימן לתפלה. וקשה כי זה עיקר התפילה ומה לשון סימן. אך כי ההכנה אמיתית הוא ג"כ מהש"י וכתי' תכין כו' וזה הסימן אם הרגיש שהגיע לכוון לבו להיות נשפך לבו נוכח פני ה'. זה עיקר התפלה באמת. וההכנות לתפלה הם הלשונות שכפי שאדם מכין עצמו להגיע לתפלה זו ע"י צעקה או מרירות זה ביצור כו'. וז"ש רש"י ובמד' כי אף על פי שיש לצדיקים לתלות במעש"ט כו'. ושמעתי בשם הרב מקאצק ז"ל שהקשה ומי הקדימני ואשלם. ובאמת תמוה מאחר שצריך לבקש בוודאי אין מגיע לו ע"פ הדין. [והוא ז"ל תי' לתלות במעש"ט שיעשה אח"כ ודפח"ח] ולהנ"ל א"ש כי עכ"פ לבוא למקום תפלה וודאי הם דבקין שם. וז"ש לתלות כו' אעפ"כ מבקשין בתורת תחנונים לומר שאינן ראוין לגשת מצד מעש"ט רק ע"י תחנונים כנ"ל. וז"ש ואתחנן כו' לאמור שהוא ההכנה לתפלה כנ"ל. לאדם מערכי לב כו'. ובאמת מי שזוכה לבא לבחי' התפלה לשפוך שיח נוכח פני ה'. אין תפלתו בוודאי רק לש"ש ואף הבקשה שצריך לו אינו זוכר כלל. רק הש"י מזמין בפיו לבקש הצריך לו וז"ש ומה' מענה לשון. וזהו ואתחנן אל ה'. פי' ואתחנן לשון נפעל שנעשה מתחנן כנ"ל אל ה' כנ"ל:

**שפת אמת דברים פרשת ואתחנן**

[תרל"ד]

במדרש דיני תפילה ערב ובוקר וצהרים כו' ובגמ' לעולם יסדר אדם שבחו של מקום ואח"כ יתפלל. אף כי לכאורה נראה עיקר מצות התפילה שיבקש אדם כל הצריך לו בעתו. אך למדונו רבותינו ז"ל כי התפלה הקבוע בכל זמן מקובלת וחביבה ביותר. והענין כי עיקר התפלה להמשיך חיות חדשות אל הטבע שהוא הזמן. וזהו ענין סידור שבחו של מקום כי כל מה שברא הקדוש ברוך הוא לכבודו ברא. ומעשה בראשית הן שבחו של מקום. רק שבתוך הטבע אינו נגלה מלכותו ית' והאדם צריך למצוא הארות המתגלים לעתים ולסדר כל הנבראים להיות כולם מעידין על מלכותו ית'. והכל תלוי באדם כפי מה שמסדר מחשבות לבו וכל קומתו להיות מסודר בו שבחו ש"מ ומלכותו ית'. כמו כן נמשכים אחריו כל הנבראים. וע"ז תיקנו חז"ל בכל יום ברכות והודאות ופסוקי דזמרה ליישר ולסדר כל מעשה בראשית. ועי"ז הבירור מתחדש שורש החיות שלמעלה מהזמן והטבע לכן זמני תפלה כשנשתנה הזמן. ערב ובוקר וצהרים. והיא עצמו סמיכות גאולה לתפלה שזהו סידור ש"מ הוא גאולה שנקודה חיות הוא בגלות תוך הטבע והזמן. וכשיוצא מזה הגלות ע"י עבודת בנ"י שמה"ט מזכירין בכל יום יצ"מ שבכל יום יש התגלות ויציאה מן הטבע לכל עובד הש"י הגדול לפי גדלו והקטן כו' והכל תלוי באדם. ועי"ז נפתח שער התפלה. כענין אם שמוע בישן תשמע בחדש. ...

**שפת אמת דברים פרשת ואתחנן**

ב"ה ואתחנן שבת נחמו [תרל"ג]

במדרש דיני תפילה לא ישמיע קולו כו' ערב ובוקר וצהרים כו' סימן לתפילה אם כוון אדם לבו לתפילה כו' עשרה לשונות כו'. אף כי פשוט נראה שיש לאדם להתפלל בשעה שנצרך לבקשה. אבל באמת עיקר מעלת התפילה היא שיכוון לתפילה עצמה לא לעשיות בקשתו. כי אף כשהאדם מבקש על איזה דבר. מ"מ בעמדו להתפלל יש לו לשכוח צרכיו ולהתפעל בשבחו של מקום. ויוכל להיות נענה בתפילתו ע"י שבקשתו גרם לו לבוא לתפילה. וז"ש ביצור נק' תפילה בצר לי אקרא כו' שכיון שע"י הצרה בא אל התפילה הוא מחובר להתפילה. ועי"ז נענה. והענין לסדר שבחו של מקום תחילה נראה כי לכאורה מה ענין תפלה מאחר שע"פ משפט ה' בא לאדם כל הסיבות. רק בהתבונן האדם גודל שבחו של מקום וגבורותיו והוא כל יכול. אף שהמשפט נותן להעניש להאדם מ"מ יכול להשתנות המשפט לטוב ברצון עליון והוא דבר שאינו מושג לנו רק כי הוא כל יכול. וזהו הענין בתפילת מרע"ה אף כי בוודאי ידע והבין גם הוא כי א"א שיבא לא"י. ועכ"ז לא הניח מלהתפלל. כאמרם ז"ל אפי' חרב כו' לא ימנע מן הרחמים. והוא הוראת אמונה שאדם מאמין בהש"י כי לא יפלא ממנו כל דבר. וכענין במקום שאתה מוצא גדולתו שם ענותנותו. ולכן ע"י סידור שבחו יכול להתעורר רחמים. וענין הזה נראה כי כן יסד המלך להיות במקום גדולתו יותר ענוות. אף כי אין להש"י להיות עניו כי הכל שלו. ורק להורות לבנ"י כי כך המדה שבמקום גדול יותר. יש ענוות יותר. וכך הוא סדר הראוי כי מדותיו ית' שמנהיג בהם בעולם הם כפי המדות שצריכין להיות לבני אדם כדכתיב הדבק במדותיו. והנה התפלות שמסודרין בכל יום הם עדות שבנ"י מעידין שהכל שלו ושאליו ית' יש לבקש כל דבר ועי"ז מעוררין עת רצון ומתחדש חיות העולמות על ידיהם. כדאיתא במדרש עת רצון כשהציבור מתפללין. דכתי' ורצה בנו פי' שבנ"י מעוררין רצונו ית' כדמיון בן חביב שבא לפני אביו מתעורר בו תענוג ורצון. וכמו כן כשבנ"י נגשין אליו בתפלה מתעורר עת רצון. וזהו שכנ"י משבחת עצמה ואני תפלתי כו' עת רצון. ולזאת כשהאדם כולל תפלה הצריכה לו בתפלה הקבוע בכל יום. יוכל להיות נענה יותר. וז"ש ערב ובוקר כו' [וכן לא ישמיע קולו כנ"ל שממילא יהי' נשמע בקשתו. כי האדם אין לו לזכור בקשתו בשעת התפלה כנ"ל. ויש להבין בזה אמרם ז"ל המשמיע קולו הוא מקטני אמנה]:

**ספר דברים פרק ד**

**(ז) כִּי מִי גוֹי גָּדוֹל אֲשֶׁר לוֹ אלקים קְרֹבִים אֵלָיו כַּידֹוָד אלקינוּ בְּכָל קָרְאֵנוּ אֵלָיו:**

**מדרש רבה דברים פרשה ב פסקה י**

(י) כי מי גוי גדול וגו' הלכה אדם מישראל שהיה קורא את שמע מהו שיהא לו מותר להמתין אחר ק"ש ואח"כ יתפלל כך שנוחכמים שלשה תכיפות הן תכף לסמיכה שחיטה תכף לנטילת ידים ברכה תכף לגאולה תפלה ומי שהוא עושה כן מהו מתן שכרו אמר רבה בר אבהו אם סמך ושחט יהא מובטח שקרבנו נתקבל ואם נטל ידיו ובירך מיד יהא מובטח שלא יהא שטן מקטרג בסעודתו ואם קרא ק"ש ומתפלל מיד יהא מובטח שתפלתו נשמעת **א"ר יהודה ב"ר סימון את מוצא עבודת כוכבים קרובה ורחוקה והקב"ה רחוק וקרוב כיצד עבודת כוכבים קרובה עובד כוכבים עושה עבודת כוכבים ומעמידה בתוך ביתו אצלו הרי קרוב ומנין שהיא רחוקה שנא' (ישעיה מו) אף יצעק אליו ולא יענה וגו' הרי רחוקה והקב"ה רחוק וקרוב כיצד א"ר יהודה בר סימון מכאן ועד לרקיע מהלך ת"ק שנה הרי רחוק וקרוב מנין שאדם עומד ומתפלל ומהרהר בתוך לבו וקרוב הקב"ה לשמוע את תפלתו שנא' (תהלים פה) שומע תפלה עדיך כל בשר יבואו** אמר דוד לפני הקב"ה רבש"ע כשיהיו אומות העולם באים להתפלל לפניך אל תענה אותן שאין באין אצלך בלב שלם אלא הולכין אצל עבודת כוכבים שלהן ואינה עונה אותן והן רואין צרתן צרה ובאין להן אצלך אף אתה לא תענה אותן שנ' (שם יח) ישועו ואין מושיע על ה' ולא ענם מהו ישועו ישועו לעבודת כוכבים שלהן ולכשיבואו אצלך על ה' ולא ענם אבל כשישראל קוראין אצלך מיד שמע תפלתנו שנא' (שם ד) בקראי ענני אלקי צדקי אמר לו הקב"ה מה אמרת בקראי ענני חייך עד שלא תקראני אני אענה אתכם שנא' (ישעיה סה) טרם יקראו ואני אענה שאין לי אומה אחרת אלא אתם מנין ממה שקרינן בענין כי מי גוי גדול:

**שפת אמת דברים פרשת ואתחנן**

[תרל"ב]

במדרש סימן לתפילה אם כיון לבו כו' ובפ' מי גוי גדול כו' הש"י רחוק וקרוב כו' סומך גאולה לתפילה ת' נשמעת כו' ע"ש. כי וודאי בלי כוונה אינה תפילה כלל. רק הפי' להיות מכוון ומקרב עצמו לתפילה שנתפעל ונשתנה ע"י זו התפילה. וז"ש בכל קראנו אליו כי הש"י קרוב אל האדם כפי הקריאה והתקרב האדם אליו. כן מתקרב כמים הפנים כו'. וזה סמיכות גל"ת. ע"י שיודע וזוכר שהכל מהש"י ומתבטל אל השורש ומקור החיות שמהש"י וזה גאולה שגאולת מצרים ושאר גליות יש לכל איש ישראל ואף שהש"י גואל ומביא האדם למדרגות זו למעלה מזו צריך האדם לזכור התחלות הכל. כמ"ש גלמי ראו עיניך כו' (תהלים קלט,טז) היינו להיות נחשב בעיניו כמו בשעה שהי' רק גולם בלי צורה ותנועה כלל כמ"ש במ"א ועי"ז מרחם עליו הש"י ומתקרב אליו כנ"ל. וזה עצמו פי' אתה החילות להראות כו' שמזה למדו לספר מתחילה בשבחו של מקום כנ"ל להיות נזכר התחלה ושורש הכל כנ"ל:

**שפת אמת דברים פרשת ואתחנן**

**קושית המפ' בשם הרמב"ם על מצות ואהבת וכדומה איך שייך ציווי בדבר התלוי בטבע האדם כו' והאמת כי הקושי' היא עצמה התירוץ שמזה נלמד שיש בטבע כל איש ישראל לאהוב להש"י בכל לבו ונפשו ורק שנטמן בעומק הלב וע"י הרצון והתשוקה למצוא זאת האהבה ע"ז נאמר יגעתי ומצאתי כו'. ובספרי והיו הדברים כו' למה נאמר לפי שנאמר ואהבת כו' א"י כיצד אלא מתוך שאתה נותן הדברים אל לבך תכיר מי שאמר והי' העולם כו'. פי' כנ"ל שע"י שמשים האדם זה ללבו תמיד ומשתוקק לבוא לאהבת בוראו נגלה לו רוח הקדושה אשר בקרבו וע"ז נאמר חיי עולם נטע בתוכנו.**

**ספר דברים פרק ג**

(כו) וַיִּתְעַבֵּר יְדֹוָד בִּי לְמַעַנְכֶם וְלֹא שָׁמַע אֵלָי וַיֹּאמֶר יְדֹוָד אֵלַי רַב לָךְ אַל תּוֹסֶף דַּבֵּר אֵלַי עוֹד בַּדָּבָר הַזֶּה:

**הגרי"ז הלוי על דברים פרק ג פסוק כג**

[כג] ואתחנן אל ה' בעת ההיא לאמר. ובפרש"י בעת ההיא לאחר שכבשתי את סיחון ועוג דמיתי שמא הותר הנדר, עכ"ל. וצ"ב חדא, למה לא התפלל קודם. ועוד למה לא התפלל אז גם על אהרן:

והנראה דהנה צ"ב אם דימה שהותר הנדר, למה הצטרך בכלל להתפלל, ונראה דהנה בפרשת מרגלים היו ב' גזירות. קודם נגזר שימותו כולם מיד במדבר, וע"ז התפלל משה, ונתבטלה הגזירה, ואח"כ נגזר שלא יראו את הארץ וימותו במדבר, וע"ז לא התפלל משה לבטל גזרה זו, וצ"ב למה, והנראה דהנה איתא בר"ה י"ח. דתפילה מועלת גם לאחר גזר דין, אבל רק גזר דין שאין עמו שבועה, אבל גזר דין שיש עמו שבועה לא. ולפי"ז יתבאר היטב דגזירה ראשונה לא היה עמה שבועה, אבל בגזירה השניה נאמר "ואולם חי אני וכו'" "ויקצף וישבע לאמר" (דברים א' ל"ד) ובתהלים צ"ה. אשר נשבעתי באפי אם יבואון אל מנוחתי ומכיון שהיה שבועה בגזירה השניה, לא היה יכול להועיל תפלה, ולכן לא התפלל משה לבטלה:

ולפי"ז יתבאר היטב גם בהנ"ל, דהנה הגזרה על משה היתה ג"כ בשבועה כדכתיב להלן ד' כ"א. וישבע לבלתי עברי את הירדן, ולבלתי בא אל הארץ וגו'. ורק בשעה שכבש את ארץ סיחון ועוג, דימה משה רבינו דהותר הנדר, אבל זאת ידע דהגזירה עצמה לא בטלה, ולכן התפלל והתחנן עליה. אבל קודם לא התפלל וגם לא על אהרן, משום דהגזרה יש עימה שבועה, ולא מועלת תפלה, אכן כשכבש ארץ סיחון ועוג דימה שהותר הנדר, וא"כ הויא רק גזר דין שאין עמה שבועה ושפיר התפלל והתחנן:

**שפתי כהן על דברים פרק ג פסוק כג**

עוד התפלל משה על כניסת הארץ כדי להחשיבה בעיניהם כדי שלא יאמרו ישראל אם היא חשובה כל כך למה לא התפלל משה כי אף על פי שיש שבועה יש יכולת ביד משה להעבירה שהוא אומר קומה ה', שובה ה', ואם בריאה יברא ה', עמדו ואשמעה, לזה התפלל כל כך תפילות כמנין ואתחנן להודיעם חשיבותה ושבחה והוא מתאוה ליכנס בתוכה, והרי עשה כל ההשתדלות ואין בידו יכולת, וכן אמר להם אתה עובר את הירדן לרשת וגו', וירשת אותה וישבת בה, כי אתה בא אל הארץ, כל זה להחשיבה ולומר להם שהם יותר זכאין ממנו לפי שהן רבים והן אל כביר לא ימאס, זהו לאמר, לאמרה ולהשביחה, ולזה ואתחנן בגימטריא תפלה לומר שעשה תפילתו תחנונים לפני המקום:

עוד לאמר אמרו במדרש (תנחומא פרשה זו ד') שלא יאמר אדם הואיל וחולי שלו מסוכן ועשה דיתיקי (פירוש שטר צואה) וחלק כל אשר לו לא יאמר לא אתפלל עוד אלא יתפלל שאין הקב"ה פוסל תפילת שום בריה, שהרי משה עשה דיתיקי שנאמר ועריו נתתי לראובני ולגדי ולמכיר נתתי את הגלעד וגו' ואצוה אתכם וגו' ואת יהושע צויתי וגו', ועם כל זה ואתחנן אל ה'. ועוד לאמר לדורות שלא יאמר אדם אחטא ואשוב אל ה' ואל אלקינו כי ירבה לסלוח כי חנון ורחום הוא זו טענת יצר הרע כבר אמרו ז"ל (בבא קמא נ'.) כל האומר הקב"ה ותרן יותרון מעיו אלא מאריך אפיה וגבי דיליה, הרי משה שנקרא מלאך שנאמר (במדבר כ', ט"ז) וישלח מלאך ויוציאנו ממצרים, ונקרא מלך שנאמר (דברים ל"ג, ה') ויהי בישורון מלך, ונקרא אלקים שנאמר (שמות ז', א') ראה נתתיך אלקים לפרעה, ונקרא איש האלקים, והיה גוזר כל מה שהוא מבקש שנאמר (במדבר ט"ז, ל') ואם בריאה יברא ה', הורג למי שרוצה שנאמר (שמות ב', י"ב) ויך את המצרי, פינה את הצלוב שנאמר (במדבר י"ב, י"ג) אל נא רפא נא לה, ועם כל זה על עוון אחד שעשה נתווכח עליו, שנאמר (תהלים ל"ט, י"ב) בתוכחות על עוון יסרת איש זה משה שנאמר (במדבר י"ב, ג') והאיש משה, והיה גוזר על ה' והוא עושה שנאמר (שמות ל"ב, י"א) ויחל משה, לא זז משם עד שנאמר (שם, י"ד) וינחם ה' על הרעה, במתאוננים (במדבר י"א, ב') ויצעק משה אל ה' ותשקע האש נכנס משה והיה דורס בתוך האש כציפין של צמר והתחנן כמה תחינות, אם כן נעשה למשה אין הבריות לפניך כלום, אך הבל כל אדם נצב סלה עד כאן במדרש. אם כן לאמר לדורות שיזהרו מחטא המזיד. ובחיי ז"ל כתב לאמר בחיתוך שפתים וכן ויצעק משה אל ה' לאמר (שמות י"ז, ד') ענני אמירה גמורה: